Знаме с цветовете синьо, бяло и червено е използвано за първи път по време на въстанието срещу Османската империя през 1804 г. Цветовете са заимствани от Руското знаме, но в различен ред Тези цветове са познати като панславянските цветове и са характерните за голяма част от славянските народи. Това знаме е официално признато от султана през 1835 г., а няколко години след придобиване на пълна независимост от Османската империя, то е прието за държавно знаме на Сърбия през 1882 г.